**PIELIKUMS**

Balvu novada Domes

2021.gada 23.septembra

lēmumam (sēdes prot. Nr.11., 75.§)



**Paskaidrojuma raksts**

**par Balvu novada Domes 2021.gada 23.septembra saistošo noteikumu Nr.6/2021 “Par sociālo palīdzību Balvu novadā” projektu**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Saskaņā ar Administratīvo teritoriju un apdzīvotu vietu likuma Pārejas noteikumu 17.punktu, 2021.gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Pamatojoties uz iepriekš minēto, ir izstrādāti jauni saistošie noteikumi “Par sociālo palīdzību Balvu novadā.” |
| 2. Īss projekta satura izklāsts | Saistošie noteikumi paredz vienotus sociālās palīdzības pabalstu – *pamata sociālās palīdzības pabalstu*: garantētā minimālā ienākuma pabalsta, mājokļa pabalsta un *papildu sociālās palīdzības pabalstu*:  pabalsta atsevišķu uzdevumu apmaksai un pabalsta krīzes situācijā, veidus, apmērus, vienotu pieprasīšanas un piešķiršanas kārtību.  Pamata sociālās palīdzības pabalstu aprēķināšanas kārtība ir noteikta atbilstoši Sociālo pakalpojumu un sociālās palīdzības likumam un Ministru kabineta 2020.gada 17.decembra noteikumiem Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu.”  Pabalsti atsevišķu izdevumu apmaksai (pabalsts mājsaimniecībai ar bērniem, pabalsts veselības aprūpei, pabalsts sociālās rehabilitācijas plāna mērķu sasniegšanai, pabalsts personu apliecinoša dokumenta noformēšanai) tiek piešķirti trūcīgām un maznodrošinātām mājsaimniecībām.  Tiek noteikts vienots trūcīgas un maznodrošinātas mājsaimniecības ienākumu slieksnis. Trūcīgas mājsaimniecības ienākumu slieksnis ir vienāds ar Sociālo pakalpojumu un sociālās palīdzības likumā noteikto trūcīgas mājsaimniecības ienākumu slieksni. Maznodrošinātas mājsaimniecības ienākumu slieksnis ir izlīdzināts un noteikts 327 *euro* pirmajai vai vienīgajai personai mājsaimniecībā un 229 *euro* pārējām personām mājsaimniecībā. Apvienojot saistošos noteikumus tiek pieņemti iedzīvotājiem labvēlīgākie nosacījumi. |
| 3. Informācija par plānoto projekta ietekmi uz pašvaldības budžetu | 2021.gadā sociālās palīdzības pabalstus plānots nodrošināt no 2021.gada budžeta. Prognozējams, ka saistošo noteikumu īstenošana palielinās pašvaldības izdevumus sociālajai palīdzībai, jo palielināsies maznodrošināto mājsaimniecību skaits, kam būs tiesības saņemt sociālās palīdzības pabalstus.  Šobrīd mājokļa pabalsta apmēru nav iespējams prognozēt, jo mājokļa pabalsts apmērs būs atkarīgs no mājsaimniecības ienākumiem un izdevumiem, kas saistīti ar mājokļa uzturēšanu, konkrētajā mēnesī. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē |
| 5. Informācija par administratīvajām procedūrām | Noteikumu izpildi un piemērošanu nodrošinās Balvu novada Sociālā pārvalde. Saistošie noteikumi tiks nosūtīti informācijai Vides aizsardzības un reģionālās attīstības ministrijai, tiks publicēti oficiālajā izdevumā "Latvijas Vēstnesis." |
| 6. Informācija par konsultācijām ar privātpersonām | Nav |

Domes priekšsēdētājs Sergejs Maksimovs